CELEX: 62012TN0383
Language: hu
Date: 2012-08-24 00:00:00
Title: T-383/12. sz. ügy: 2012. augusztus 24-én benyújtott kereset — Ferienhäuser zum See kontra OHIM — Sunparks Groep (Sun Park Holidays)

17.11.2012   
            
            
               HU
            
            
               Az Európai Unió Hivatalos Lapja
            
            
               C 355/29
            
         2012. augusztus 24-én benyújtott kereset — Ferienhäuser zum See kontra OHIM — Sunparks Groep (Sun Park Holidays)
   (T-383/12. sz. ügy)
   2012/C 355/63
   A keresetlevél nyelve: angol
   
      Felek
   
   
      Felperes: Ferienhäuser zum See GmbH (Marienmünster, Németország) (képviselők: M. Boden és I. Höfener ügyvédek
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Sunparks Groep NV (Den Haan, Belgium)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM negyedik fellebbezési tanácsának az R 1928/2011-4. sz. ügyben 2012. június 25-én hozott határozatát;
            
         
               —
            
            
               helyezze hatályon kívül a felszólalási osztály 2011. október 25-i határozatát; és
            
         
               —
            
            
               az OHIM-ot kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a kék, sárga, és fekete színű „Sun Park Holidays Die wohl kinderfreundlichste Art Campingurlaub zu machen!” ábrás védjegy a 39. és 49. osztályba tartozó szolgáltatások vonatkozásában — 9078049. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban résztvevő másik fél.
   
      A hivatkozott védjegy vagy megjelölés: a 6852453. sz. „Sunparks Holiday Parks” kék és zöld közösségi színű ábrás védjegy a 39., 41. és 43. osztályba tartozó szolgáltatások vonatkozásában; a 834301. sz. „SUNPARK” Benelux-szóvédjegy és a „SUNPARKS” 853882. sz. Benelux és 992185. sz. nemzetközi ábrás védjegy.
   
      A felszólalási osztály határozata: a felszólalási osztály a felszólalásnak helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése.